《孙叔诚宰南峰过信道诸暨旧事往往能记拙诗因》
宋代·王洋

身是前身念已非，相逢喜诵昔年诗。
心情似旧知无日，儿女成行能几时。
政事便须书竹帛，功名何必问著龟。
盱江风月时分寄，免隔关河费梦思。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。